Nordjyllands Politi kan i øjeblikket ikke modtage opkald på 114. Årsagen er en fejl på TDC's bredbåndsnet i Albertslund og det berører 35.000 af TDC's kunder i Nordsjælland og i Nordjylland, og altså herunder Nordjyllands Politi, som benytter sig af IP-telefoni. - Der er opstået en fejl på bredbåndsnettet i Albertslund, som vi endnu ikke har fuldt overblik over. Det berører primært vores kunder i Nordsjælland, og så af en eller anden grund i Nordjylland, siger pressemedarbejder Trine Kromann-Mikkelsen fra TDC. Hun kan ikke oplyse hvor lang tid det tager at udbedre fejlen, men opfordrer folk til at følge med på: tdc.dk/driftsinformation Folk der har akut brug for politiets hjælp kan stadig komme igennem på 112.

Referat:
En fejl på TDC's bredbåndsnet gør det i øjeblikket umuligt at komme igennem til politiet på 114.